b'\n_START_ARTICLE_\nBoston, Massachusetts\n_START_SECTION_\nZgodovina\n_START_PARAGRAPH_\nMesto so leta 1630 ustanovili puritanski kolonisti iz Anglije. V drugi polovici 18. stoletja je bil Boston prizori\xc5\xa1\xc4\x8de ve\xc4\x8d pomembnih dogodkov v ameri\xc5\xa1ki revoluciji, najbolj znana sta bostonski pokol in bostonska \xc4\x8dajanka. V mestu in okolici se je odvilo ve\xc4\x8d zgodnjih bitk v ameri\xc5\xa1ki vojni za neodvisnost, med njimi bitka pri Bunker Hillu in obleganje Bostona._NEWLINE_Boston se je po ameri\xc5\xa1ki osamosvojitvi naglo \xc5\xa1iril ter postal pomembno pristani\xc5\xa1\xc4\x8de in sredi\xc5\xa1\xc4\x8de proizvodnje. Bogata zgodovina mesta danes v Boston privabi ve\xc4\x8d kot 16 milijonov turistov letno. _NEWLINE_V Bostonu so se zgodili \xc5\xa1tevilni mejniki, med njimi prva ameri\xc5\xa1ka javna \xc5\xa1ola,\xc2\xa0\xc2\xbbBoston Latin School\xc2\xab\xc2\xa0(1635), in prvi ameri\xc5\xa1ki kolid\xc5\xbe, \xc2\xbbNew College\xc2\xab\xc2\xa0(danes Univerza Harvard), ustanovljen leta 1636 v sosednjem Cambridgeu. _NEWLINE_V Bostonu so odprli tudi prvo podzemno \xc5\xbeeleznico v ZDA._NEWLINE_Leta 2013 je bil Boston prizori\xc5\xa1\xc4\x8de bombnega teroriti\xc4\x8dnega napada.'